
DISSERTATIO  MEDICA, 

INAUGURALIS, 


D  E 


PERIPNEUMONIA  VERA. 

P  11  O  OE  M  I  U  M. 


UM  inftUuta  Academiae  Edinenfis  jure  ce- 


leberrimae  neminem,  qui  non  prius  ali¬ 
quod  ingenii  progreffufque,  quem  in  arte  Apol¬ 
linea  fecit,  fpecimen  edidit,  ad  fuminos  medi¬ 
cinae  honores  evehi  patiantur,  aliquid,  qualecun- 

4 

que  fuerit,  nolentes  volentes,  ingeniofi  hebetefve, 
conferibamus  oportet.  Pulmones  autem,  fum- 
mam  omnium,  qui  medicinae  ftudent,  attentio¬ 
nem  haud  dubie  merentur.  Muneribus  enim 
fummi  momenti  funguntur,  et  fanitas  eorum  ad 


vale 

valetudinem  commodam  fervandam  omnino  ne- 
ceffaria.  Debiles,  contra,  aliterve  male  alFeQi, 
morbis  graviflimis  fundamenta  jaciunt,  ad  quo¬ 
rum  naturam  inveftigandam  animos  fuos  quam 
maxime  adjungere,  omnium  medicorum  eft,  qui 
generis  humani  faluti  rite  confulere  cupiunt. 
His  igitur  et  fimilibus  indudi,  Peripneumoniani 
exequi  nobifcum  decrevimus.  Id  vero,  cujus 
difcipulos  fuos  medicus  celeberrimus  confuevit 
monere,  memoria  noftra  minime  excidit. 

‘  O  quantum  difficile  eft  curare  morbos  pul- 
*  monum  !  O  quanto  difficilius  eofdem  cognof- 
‘  cere,  et  de  iis  certum  dare  praefagium  !  Fallunt 
‘  vel  pcritiffimos  ac  ipfos  medicinae  principes.^ 
Cum  igitur  morbi  hujufmodi  tanta  obfcuritatc 
involvantur,  ut  fummum  feriptoribus,  etiam  inge- 

niofiffimis,  negotium  faceffiverint,  opufculum  ag- 
•  ♦  , 

gredimur,  viribus  admodum  diffiii.  Non  enim 
nobis  adeo  placemus,  ut  nofmet  multis  aliis  e- 
tiam  pares  fore,  nedum  plus  praeftituros  efle,  au¬ 
deamus  fperare.  In  tanta  vero  feriptorum,  ut 
verba  Liviana  adhibeamus,  turba,  fi  noftra  fama 
in  obfcuro  fit,  nobilitate  ac  magnitudine  eorum, 
qui  noftro  nomini  officient,  nos  confolemur. 
Pauca  autem,  prius  de  inflammationis  in  gene¬ 
re 

TC  natura  et  finibus,  quam  peripneumoniam  ve¬ 
ram  exequamur,  dicenda  putamus. 


GAP.  L 

DE  PHLEGMASIA. 

Cum  pars  corporis  extremi  aliqua  rubore  info- 
!ito,  calore,  dolore,  tumore  afficitur,  ea  inflam¬ 
matione  vel  phlegmafia  laborare  dicitur. 


S  E  C  T.  I. 

De  Inflammationis  Hifloria. 

y 

Cum  figna  modo  pofita  in  corpore  humano 
fe  oflendunt,  inflammationem  fubeflie  novimus, 
quae  aeque  partes  internas  ac  externas  occupare 
poteft,  et,  pro  partibus,  quas  invadit,  et  fpecie, 
quam  prae  fefe  fert,  nomina  fibi  diverfa  adipifei- 
tur.  Si  cutem,  ex.  gr.  teneat,  eryfipelas,  fi  ce¬ 
rebrum,  phrenitis,  fi  oculum,  Ophthalmia,  fi  pul¬ 
mones,  peripneumonia,  fiveficam,  cyftitis,  appel¬ 
latur. 


In- 

Inflammatio  externa  a  calore,  rubore,  tumore, 
partifque  faepe  laborantis  pulfatlone,  incipere  fo- 
let  ;  et,  fi  figna  funt  gravia,  pyrexia  in  fyllcma 
univerfum  invadit,  fanguifque  detraiRus  fpe- 
ciem  a  naturali  et  communi  divcrfam  prae  fefc 
fert,  crufta  coriacea  obdudus.  Cum  haec  in 
omnibus  phlegmafiae  manifeftae  cafibus  fe  often- 
dat,  in  exemplis  etiam  ambiguis  ex  hac  aliis  Tig¬ 
nis  adjunda  inflammationem  Tubllare  concludi¬ 
mus.  Multa  vero  cum,  fanguincni  inter  mitten- 
■dum,  lympham  coagulabilem  a  reliquis  Tanguir 
nis,  qui  alioquin  ad  feparationem  fatis  proclivis, 
partibus  disjungi  pofllnt  impedire,  e  crufta  abr 
fente  non  fcmper  cogere  licet  inflammationem 
non  fubeife. 

Inflammationem  partem  internam  occupaflTe 
judicamus,  fi,  praeter  pyrexiam,  dolor  in  ea  fe- 
det,  et  fundiones  ejus  non  amplius,  uti  debent, 
peraguntur. 


S  E  C  T.  II. 

De  Cauja  'Proxima*  . 

/ 

Super  hac  phyfiologi  acerrime  certarunt,  et 
’  adhuc  fub  judice  Iis  efl.  Varias  autem  eorum 

opihionc$ 


DE  PERIPNEUMONIA  VERA. 


5 


opiniones  hac  in  dilTcrtatluncula-  proferre  et  ex¬ 
cutere  non  noftrum  ducimus ;  hoc  enim  plus 

temporis,  quam  iis  impendere  operae  foret,  po- 

/ 

ftularet,  nofque  ab  incepto  longius  traheret.  Igi^ 
tur  obllrudionem,  errorem  loci,  fanguinem  prae¬ 
ter  naturam  vifeidum,  multaque  alia  aeque  in- 

•  .  K 

certa  et  relatu  nimis  longa,  filentio  ex  toto  prae¬ 
tereunda  putamus.  Caufae  illius  tantum,  quae 
figna  inflammationis  propria  optime  exponere, 
igiturque  verifTima  eflfe  videatur,  mentionem  in¬ 
jiciemus.  Haec  autem  cft  fpafmus  vafis  extre¬ 
mis  illatus,  adtioifem  adaudam  in  reliquis  earun- 
dem  partibus  continuam  efliciens. 


S  E  C  T.  III. 

De  Caufts  Remotis, 

i  '  '  ‘ 

« 

Has  ad  capita  quatuor  retulit  Cullenus  illuftrif- 

fimus,  et  fub  his  quidem  omnes  aliae  compre¬ 
hendi  videntur. 

1.  Stimulantia  corpori  admota,  quibus  accen- 
fenda  ignis  adio  vel  exuftio. 

2.  Violentia  externa  vulnerando,  contundendo, 
partcfve  nimis  tentendo,  mechanice  agens. 


I 

3.  Extranea  in  qualibet  corporis  parte  inhae¬ 
rentia,  quamvis  nec  dotibus  acria,  nec  forma 
acuminata, 

4,  Certus  frigoris  gradus,  gangraenam  proti¬ 
nus  movere  non  valens. 

Hae  autem  caufae  remotae,  ut  facile  videre 
cft,  feparatae  vel  conjundtae,  ad  caufam  proximam 
faciendam  ex  toto  accommodantur. 


S  E  C  T.  IV. 

De  Finibus* 

Inflammatio  variis  modis  finiri  confuevit : 

I.  Refolutione. — ^Hac  finiri  dicitur  inflammatio, 
fi,  ftatu  et  textura  partis  laborantis  integris  ma¬ 
nentibus,  tollatur.  Hoc  autem  incidit,  cum  con- 
geftio  fpafmufque  antecedentia  modica  fuerunt, 
et  impetus  fanguinis  audus  fpafmum  fuperare, 
vafa  dilatare,  congeftionemque,  adeo  ut  pars  ad 
fanitateni  folitam  reducatur,  tollere  valuit.  Quin- 
ctiam  refolutio  fit,  cum  impetus  humorum  ad- 
audus  in  caufa  eft,  cur  humor  vulgo  exhalans 
in  telam  cellulofam  vicinam  copiofius  folito  ef¬ 
fundatur,  vel  excrctio  in  aliqua  parte  vicina  au- 

'geatur^^ 

geatur,  et  ita  congeftionem  in  vafis  levat,  fpaf- 
mumque  partis  alfedae  relaxat.  Refolutio  deni¬ 
que  incidit,  cum  impetus  fanguinis  in  univerfo 
fyftemate  adauQus  facit,  ut  tantum  fanguinis, 
quamvis  e  parte  diftante,  profundatur,  quantum 
ad  diathefin  totius  fyilematis  phlogifticam  tollen¬ 
dam,  et  igitur  ad  congeftionem  fpafmumque 
partis  affcQae  fingularis  levanda,  fufficit.  Hoc  in 
exemplo,  fanguis  e  vafis  hacmorrhoidalibus,  ute¬ 
rinis,  vel  membranae  Schneiderianae  propriis,  fo- 
let  prorumpere. 

2.  Suppuratione» — Haec  incidit,  cum  impetus 
fanguinis  adauclus  in  parte  laborante  vafcula  ex¬ 
halantia  adeo  dilatat,  ut  ferum  effundant  inte¬ 
grum.  Namque  lympha,  quam  continet,  coa- 
gulabilis  non  aeque  facile,  ac  partes  ejus  tenuio¬ 
res,  abforbetur  j  fed  in  albidum,  opacum,  modice 
vifeidum,  mitem  liquorem,  quem  pus  appellamus, 
mutatur.  Hoc  fado,  imminuuntur  rubor,  calor, 
dolor. 

3.  Gangraena» — Cum  materia  in  telam  partis 
inflammatae  cellulofam  effufa  fermento  putrido 
vitiatur,  hoc  ut  mutationem  ad  putredinem  abfo- 
lutam  magis  minufve  accedentem  fubeat  facit. 

Si  putredo  modica  et  humores  effufos  fubftan- 
tiamque  telae  cellulofae  tantum  afficit,  pars  gan¬ 
graena  \ 


8 


DE  PERIPNEUMONIA  VERA. 


graena  ;  fi  vero  quoque  vafcula  mufculofque  par¬ 
tis,  fphacelo  laborare  dicitur.  Gangraenam  au¬ 
tem  movere  videntur  fermentum  putridum  in 
materiam  faepiflime  eftufam  agens,  natura  mate¬ 
riae  effufae  ad  putredinem  proclivis,  excitatio  in¬ 
flammationis  violenta  tonum  vimque  vafis  ex  to¬ 
to  labefa£lans, 

4.  Schirrho» — ^Hie  finibus  inflammationis  vix 
annumerandus,  utpote  qui  glandulis  folis  fere 
proprius  fit,  et  inflammationem  faepius  antece¬ 
dat,  quam  fubfequatur. 

Inflammatio  quoque  aliter  finitur.  Aliquan¬ 
tum  malTac  fanguinis  integrae  nonnunquam  vei 
per  rupturam,  vel  anaftomofin,  in  telam  cellulo- 
fam  vicinam  effunditur,  quod,  potiflimum  in  in¬ 
flammationibus  pulmonum,  vafa  comprimendo, 
circuitumque  fanguinis  impediendo,  aegrotum  fuf- 
focat,  Quinetiam,  in  quibufdam  inflammationi¬ 
bus  cutaneis,  fubter  cuticulam  effunditur  humor 
adeo  craflus,  ut  per  fpiracula  ejus  nequeat  tran- 
fire ;  qui  igitur  eam  a  cute  vera  feparat,  et  fub 
forma  vcficulae  humorem  effufum  continentis 
elevat.  Denique,  in  fuperficie  partium  interna¬ 
rum  inflammatione  laborantium  aliquid  fere  fem- 
per  exudatur,  quod  partim  fub  forma  concretio¬ 
nis  vifeidae  in  fuperficie  vifceruin  inflammato¬ 
rum;^ 

rum,  partim  fub  forma  humoris  tenuis  fcrofi/  in 
cava  ubi  fita,  effufij  fefe  oftendit* 


GAP.  II. 

Cum  morbus,  de  quo  aduri  fimuSj  in  pulmo¬ 
nibus  fedeat,  ftruduram  eorum  depingere  necef- 
farium  duximus.  . 


S  E  C  T.  L 

De  StruElura  Pulmonum^ 

Pulmones  funt  duo  vifcera  ampla,  fpongiofa^ 
in  pueris  colore  rubra,  in  adultis  cinerea,  in  fc- 
nibus  caerulea,  totum  thoracis  cavum  replentia, 
quorum  unum  partem  hujus  dextram,  alterum 
finiflram  tenent,  per  mediaftinum  et  coi*  inter 
fefe  divifa,  codas  ver fus  convexa,  diaphragma 
verfus  concava,  mediadinuin  corque  verfus  pa- 

B  rum 

rum  regulariter  depreffa.  In  tres  lobos  divili 
funt  pulmones  dextri,  in  duos  finiRri.  Pulmones 
autem  componunt  bronchia,  veficulae  aeriferae, 
tela  cellulofa  his  ubique  interpofita,  vafa  fangui- 
fera,  nervi,  vafa  glandulaeque  lymphaticae,  mem¬ 
branae,  Afpera  autem  arteria,  per  quam  omnis 
fpiritus  ad  pulmones  adducitur,  fe  in  duos  tubos 
fub  tertiam  dorfi  vertebram,  quorum  unus  ad 
pulmones  dextros,  alter  ad  finiftros  tendit,  dein¬ 
de  in  alios  innumeros  dividit.  Hi,  qui  bronchia, 
quamdiu  aliquid  indolis  cartilaginofae  retinent, 
appellantur,  cartilagines,  quibus  inttrutli,  haud 
dubie  ut  compreflioni  melius  occurratur,  grada- 
‘tini  deponunt,  et  fubftantiam  pulmonum  ingrefli 
ex  toto  membranacei  fiunt,  tandemque  in  ve- 
ficulas  aeriferas  definunt,  quae  cum  fubftantia 
cellulofa  iis  interpofita  partem  pulmonum  longe 
maximam  conflituunt.  Hae,  faltem'  ejufdcm  lo¬ 
bi  propriae,  inter  fefe  communicant.  Lobi  pul¬ 
monum  in  lobulos  rurfus  divifi,  quorum  forma 
ex  toto  abnormis.  Vafa  fanguifera,  quae  ad  pul¬ 
mones  veniunt,  duplicia  funt,  pulmonea  et  bron¬ 
chialia. 

Arteria  autem  pulmonea. e  dextro  cordis  ven¬ 
triculo  proficifeitur,  et  reda  furfum  ad  arcum 
aortae  ufque  afeendens  duos  in  ramos  difeerpi- 

tur^ 

tur,  quorum  unus  dextrorfum,  alter  finidrorfum 
tendit.  Cum  primum  fubftantiam  pulmonum 
ingrediuntur,  in  ramulos  innumeros  dividuntur, 
qui  in  pulmones  univerfos  fefe  diffundunt.  Quae 
venae  fanguinem  a  pulmonibus  reducunt,  eae 
funt  pulmoneae,  quae  tandem  in  quatuor  magnos 
truncos  colledae  per  aperturam  communem  in 
auriculam  cordis  fmiftram  ingrediuntur.  ^ 

Arteriae  bronchiales,  quae  ad  pulmones  nu¬ 
triendos  forfan  deftinantur,  quantum  ad  origi¬ 
nem  attinet,  nonnunquam  variant.  Caeterum 
finiffra  plerumque  ab  aorta,  dextra  ab  intercofta- 
]i  ejufdem  lateris  fuprema  oritur.  Sanguis  per 
venas  cognomines  ad  venam  fine  pari  faepiflime 
redit. 

Nervi  pulmonei  a  pare  odiavo  et  intercoftali- 
bus,  et  filamenta  nonnulla  a  plexibus  cardiaco 
flomachicoque  veniunt.  Vafa  glandulaeque 
lymphaticae  plurimae  in  pulmonibus  reperiuntur. 
Tunicae  vel  membranae  duae  pulmonibus  funt, 
quarum  exterior  a  pleura  oritur,  hujufve  potius 
continuatio  eft.  Interior  cellulofa  eft,  omnibus 
lobulis  interpofita. 

Refpirationt^  quae  fummi  momenti  fundio  efl, 

\ 

haud  dubie  inferviunt  pulmones.  Alia,  phyfio- 

logorum  judicio,  praedant  3  qualia  vero  haec  fint,  ' 

- 

nondum 

nondum  pro  certo  novimus.  An  ad  fanguinem 
rite  conficiendum  conferunt  ?  An  denfiorem 
reddunt  ?  An  partes  ejus  oleofas  cum  aquofis 
commifeent  ?  An  aliquid  ei  nitrofum,  dum  per 
pulmones  tranfit,  impertiuntur  ?  Caeterurn  hoc 
minime  dubium,  cos  aliquid  e  corpore  humano 
inutile  et  nocivum  expellere,  et  aliquid,  contra,' 
utile  et  neceflarium  in  idem  invehere. 


S  E  C  T.  II. 


f 


De  Morbo  Jinlendo* 


Hunc  morbum  adeo  clare,  ut  ab  aliis  pulmo¬ 
num  morbis  facile  dignofeatur,  finire  in  primis 
diflicile.  Peripneumoniam  fub  claffc  pyrexiarum, 
ct  ordine  phlegmafiarum,  Cullenus  nofologus  ille 
accuratifiimus  collocavit,  camque  perfpicuitate, 
quae  in  univerfis  ejus  definitionibus  reperiunda, 
mirabili,  fcquentem  in  modum  finivit : 

*  Pneumonia  (peripneumonia)  pulfu  non  fem- 
*  per  duro,  aliquando  molli  \  dolore  thoracis  ob- 
‘  tufo  ;  refpiratione  perpetuo  difficili,  faepe  non 
^  nifi  trunco  corporis  eredo  exercenda  ;  facie^ 

\  tumidae 

^  tumidae  colore  purpureo  ;  tufli  plerumque  hu“ 

^  rnida,  faepe  cruenta.’ 

S  E  C  T.  in. 

De  Morbi  Hijloria. 

Signa  praecipua,  quae  hoc  in  morbo  fe  often- 
dere  folent,  enumeranda  curabo.  Peripneumo- 
niam  a  frigoris  fenfu  magnoque  horrore,  quibus 
calor  auclus  fuccedit,  incipere  quafi  una  voce  te- 
ftantur  auQores.  Adfunt  quoque  languor,  laffi- 
tudo,  anxietas,  vires  admodum  convulfae  et  in- 
fradae,  Pulfus  arteriarum  citati,  pleni,  molles 
plerumque.  Tullis  faepius  humida  et  cruenta, 
nonnunquam  ficca,  aegrotum  exercet.  Facies, 
oculi,  fauces,  lingua  et  labia  praeter  confuetudi* 
dem  rubefeunt.  Spiritus  fit  difficilis  et  frequens. 
Dolor  degravans  et  obtufus  faepius,  quam  pun¬ 
gens  et  acutus,  fub  (terno  vel  inter  fcapulas  fen- 
tiri  confuevit.  Senfum  gravitatis  et  diflenfionis 
habent  praecordia,  dolore  quodam  '  tendente  af- 
feda. 

Si  fundiones  mentis  magnopere  turbentur,  et 

aliena 

aliena  loquatur  aegrotus ;  fi  idus  arteriarum 
parvi,  debiles,  tremuli,  et  ex  toto  inaequales  eva¬ 
dant  ;  fi  fpiritus  cum  fibilo  trahatur ;  fi  fputuin 
fupprimatur  ;  fi  extrema  frigefeant ;  fi  fudores  e- 
rumpant  frigidi,  loco  proprii  et  qon  totum  in 
corpus  ex  aequo  diffufi  ;  fi  anxietas  fumma  oria¬ 
tur,  et  huic  ftupor  deliriumque  brevi  fuperveni- 
ant,  aegrotum  in  fummo  periculo  verfari,  et  ad 
extrema  jam  ventum  effe  concludere  licet. 

Haec  omnia  figna  autem  ad  peripneumoniam 
conflituendam  haudquaquain  neceffaria.  Pauca 
enim  eorum  tantum,  quae  pathognomonica  di¬ 
cuntur,  eodem  tempore  accedere  confuerunt. 
Quae  vero  pathognomonica  funt,  ea  in  definitio¬ 
ne  fupra  pofita  referuntur.  Reliqua  abfentia  vel 
praefentia  naturam  morbi  non  mutant,  et  for- ' 
tuita,  fi  flride  loquaris,  appellari  poffunt. 


S  E  C  T.  IV. 

De  Marbo  ab  aliis  fecernenda» 

Cum  de  peripneumonia  vera  fola  agamus,  o- 
pus  eft  ut  eam  a  reliquis  ejus  fpeciebus,  et  npn- 

j 

nullis  aliis  morbis,  inter  quos  et  eam  fimilitudo 
intercedere  poteft,  rite  fecernamus. 

Sauvagefius  illuftris,  in  Nofologia  fua  methodi- 
dica,  varia  huic  morbo,  pro  caufis  unde  proficifei 
videtur  diverfis,  nomina  indit.  Quas  ejus  fpe» 
cies  enumerat,  eae  numerofae.  Caeterum  varie¬ 
tates  hujufmodi  medico  nulli  commodo  funt,  et 
nihil  aliud  quam  medicinae  operam  navare  inci¬ 
pientem  perturbant. 

•  Medici  non  pauci  peripneumoniam  in  inflam¬ 
matoriam,  notham,  et  malignam  diviferunt.  No¬ 
tae  vero,  quae  veram  potifllmum  a  fpuria  diflin- 
guunt,  faepe  admodum  obfcurae,  et  altera  faepe 
alteram  adeo  reddit,  ut  a  fe  invicem  vix  poflint 
dignofei.  Quicunque  vero  animum  ad  eas  rite 
confiderandas  attentus  admovebit,  is  notas,  qui¬ 
bus  inter  fe  differant,  non  femper  deefle,  et  igi¬ 
tur  interdum  pofle  fecerni,  comperiet. 

Vera  autem  et  fpuria  per  fpeciem  materiae, 
quae  pulmones  infarcit,  pofllint  diflingui.  In  illa 
fanguinea  eff,  in  hac  pituitofa.  Verae  magis  obji¬ 
ciuntur  pleni,  vinofi,  otiofi,  nimiam  thoracis  angu- 
fliam  fibrafque  tenfas  habentes.  Quinetiam,  tem¬ 
pore  hyberno,  et  in  regionibus  frigidis,  potiflimum 
graflari  confuevit.  ‘  Hyems  autem, ^  inquit  Celfus, 

*  capitis 

^  capitis  dolores,  tuflim  et  quicquid  in  faucibus^ 

*  in  vifceribus  mali  contrahitur,  irritat ‘  Aqui- 

*  lo,  idem  audor  poftea  memoriae  tradit,  tuflim 

*  movet,  item  dolores  lateris  et  pedoris  exci- 

*  tat/ 

Notha  a  fero  et  pituita  pulmones  infarcientibus 
proficifcitur,  et  fenes,  phlegmaticos,  laxos,  debi¬ 
les,  et  cachedicos  invadit.  Coelo  humido,  ne- 
bulofo,  pluviofo,  et  locis  in  palludofis,  fe  faepius 
oflcndit.  Modus  quoque,  quo  morbus  uterque 
accedit,  unum  ab  altero  fatis  fecernit.  Signa 
verae,  fub  initium,  quam  fpuriae,  minus  obfcura* 
Febris  illius  propria  fynocham,  hujus  typhum 
magis  refert.  Vera  a  fenfu  frigoris  incipit,  quem 
excipiunt  calor  audus,  fpiritus  difficilis  et  cali¬ 
dus  ;  pulfus  arteriarum  celeres,  pleniores,  molles^ 
facies  tumidior,  plenior,  rubrior,  dolor  potius 
obtufus  et  degravans,  quam  acutus  et  pungens  5 
urina  rubrior  et  turbida.  Sanguis  detradus 
crufta  coriacea  obducitur.  Notha,  contra,  tai^- 
dius  accedit,  et  figna  fub  initium  adeo  levia  funtj 
ut  vix  morbum  appropinquare  noviflTe  poliis. 
Frigus  et  calor  alterna  fe  tandem  oflendunt.  Pul¬ 
fus  arteriarum  modo  celeres,  debiles,  exiles,  mo¬ 
do  lenti  et  opprefli.  Febris  faepe  vix  notabilis 
Hebetudo  infclita  fubelt,  aegrotus  ad  motum  om- 

nigenumt 

higenum  piger,  anxietatem,  dolorem  capitis,  et 
vertiginem  queritur.  Urina  pallidior,  et  fanguis, 
quanquam  primam  in  vicem  nonnihil  lymphae 
coagulabills  a  reliqua  maflac  feparatae,  fummo- 
que  craflamento  incumbentis  detraQus,  oftendit, 
poftea  laxus  et  ferofus,  nonnunquam  tenuis  ct 
floridus,  faepe  colore  fubobfcuro-lividus  evadit. 
Detractionem  fanguinisj  licet  fpiritus  diflicilis  pec- 
tufque  oppreflum  eam  videantur  requirere,  nili 
fub  initium  morbi,  nullo  modo  ferre  poflunt  ae¬ 
groti. 

Haec  forfitan,  fi  animus  ad  ea  rite  attendatur, 
ad  morbos  a  fe  invicem  fecernendos  fuflicient. 

Quantum  ad  peripneumoniam  malignam  atti¬ 
net,  ea  nihil  aliud  quam  peripneumonia  idiopa¬ 
thica  cUm  febre  putrida  conjunda.  Signa  igitur 
febris  putridae  propria  hanc  fpeciem  a  vera  fatis 
aperte  diftinguent.  Silentio  autem  non  praete- 
reundum,  hanc  fpeciem,  ufpote  quae  ex  inflam¬ 
matione  et  putredine  conj undis  conlfet,  impri- 
mis  efle  periculofam,  ct  aegrotos  pauciflimos  ex 
ea  emergere  folere. 

Quantum  pleuritidem  fpedat,  medici 'non  pau¬ 
ci  peripneumoniam  ab  hac  non  pofle  fecerni  con¬ 
tendunt.  Notas  quidem,  quibus  inter  fefe  diffe¬ 
runt,  cum  morbi  faepe  conjungantur,  et  figna 

C  com- 

compluria  fibi  invicem  communia  habeant,  non 
parum  obfcuras  effe,  confitemur.  Si  quis  Vero 
morbum  utrumque  attentus  confiderabit,  is  fig- 
na,  quibus  diftingui  poffint,  faepe  non  deelTc 
comperietur. 

In  peripneumonia,‘  pulfus  arteriarum  faepius 
celeres,  pleni,  et  molles  evadunt.  Dolor  frequen¬ 
tius  degravans  et  obtufus,  non  acutus  et  pun¬ 
gens,  fub  fterno  vel  inter  fcapulas  fedet.  Facies 
tumidior  et  plenior.  Decubitus  in  latus  utrum» 
que  moleftus,  in  dorfum  faepe  facilior.  Anxie¬ 
tas  magna  fpiritufquc  difficilis  fubfunt.  In  pleu- 
ritide,  contra,  pulfus  femper  durus.  Dolor  late¬ 
ris  pungens  et  acutus  tuffifque  dolentiffima  aegro¬ 
tum  exercent.  Decubitus  modo  in  latus  dextrum,- 
modo  in  finiftrum^  minus  moleftus.  De  hoc  au¬ 
tem  alii  auctores  alia  tradunt.  Morgagnius  in 
latus  affedum  decumbere  minus  doloris  facere 
contendit.  Gleghornius  vero,  Hornius,  materiae 
medicae  hac  in  academia  Profcffor  illuftris,  et 
Cullenus  fagaciffimus,  qui  raro  falli  confuevit, 
in  fententiam  omnino  contrariam  iverunt,  et  de¬ 
cubitum  in  latus  affectum  plerumque  magis  mo- 
leftum  effe  affirmant.  Haec  figna  aliqua  ex  par- 
te  faltem  diverfa  ad  peripneumoniam  a  pleuriti- 
de  fecernendam  fdrtafte  fufficient,  Diverfitas 


autem 

autem  eorum  a  fedibus  morborum  diverfis  oriri 
videtur.  Tn  illa,  pars  pulmonum  pulpofa  et  cel- 
lulofa  laborat,  plufque  humoris  efFunditur.  In 
hac,  inflammatio  pleuram,  membranam  denfilli- 
mam,  occupat. 

Nonnihil  fimilitudinis  peripneumoniam  inter 
et  althma  interefle  videtur.  Illam  ab  hoc  vero 
fatis  clare  diftinguit  febris  antecedens  et  comi¬ 
tans. 

Peripneumonia  infuper  ab  angina  inflamma: 
tionem  habente  hoc  fecernitur,  quod  in  illa  faci¬ 
lius  devoratur,  et  dolor  fedem  in  pe£tore  profun- 
diorem  habet. 

\ .  .i  *  * .  ^  , 


S  E  C  T.  V. 

De  Caufa  fromma. 

Cum  phaenomena  inflammationis  pulmonum 
propria  non  adeo  mantfefta  intelleduque  facilia 
fint,  ut  inde  caufam  ejus  proximam  facile  dedu¬ 
cere  poflimus,  eam  ab  analogia  iiiflammatipnis 
talium  partium,  quales  fenfibus  noflris  magis  ob¬ 
jiciuntur,  petamus  oportet.  Si  figna  vero  omnis 
hoc  genus  inflammationis  diverfa  attentus  exami® 

nabiSg 

nabis,  ea  a .  fpafmo  vaforuni  extremorum  profi» 
cifci  judicabis.'  Hoc  enim  per  medicamenta  an- 
tifpafmodica  auxiliumve  naturae  fpontaneum  fub- 
lato,  reliqua  inflammationis  figna  brevi  decedunt. 
Quod  notioni  caufae  proximae  Gaubianac  ex  to¬ 
to  refpondet,  qui,  de  hac  caufa  differens,  inquit, 
^  Hac  pofita,  morbus  continuo  fe  manifcllat,  hac 
‘  ablata,  tollitur.’  Igitur  fpafmus  vafculorum  exr 
tremorum  impetum  fanguinis  adaudum  in  vafis 
pulmonum  continuum  efficiens,  pro  caufa  perip^ 
peumoniae  proxima  habendus.  Rem  ita  fe  ha¬ 
bere  teftari  videntur  ficcitas  cutis,  quae  plerum¬ 
que  per  totum  morbi  fpatium  manere  folet,  .et 
ipfa  curatio,  quae  antifpafmodicis,  velut  fangui¬ 
nis  detradione,  epifpafticis,  et  fimilibus,  magna 
px  parte  abfolvitur. ' 


S  E  C  T.  VI, 

•  *  ’  I 

De  Caufts  remotis. 

Sub  his  et  ca  quae  mortales  ad  mbrbum  pro- 
plivcs  efficiunt,  et  ea  quae  eundem  excitant,  com¬ 
prehendere  decrevimus. 


DE  PERIPNEUMONIA  VERA.  2; 

I.  Ea  quae  homines  morbo  opportunos  redr 
dunt. 

Seminium  autem  peripneumoniac  praecipuum 
facere  videntur  plenitudo  corporis  univerfi,  ea- 
que  irritabilitas,  quae  plenitudinem  fcmper  comi¬ 
tatur.  Quae  vero  plenitudinem  progignunt,  ea 
fubfequuntur,  et  proclivitatem  ad  morbum  dare 
merito  exiflimantur. 

1.  Certa  anni  tempora. — Haec  frigidiora  funt, 
ut  hyemale  et  vernum,  quae,  frigore  tunc  inva- 
kfcente,fpiracula  cutis  magis  minufve  femper  oc¬ 
cludunt  ;  et  igitur  perfpirationcm,  per  quam  pars 
ingeftorum  longe  maxima  e  corpore  excernitur, 
imminuunt.  Quam  evacuationem  parcioreni 
minufve  liberalem  redditam,  nec  excretiones  ah 
vinae  tempeflatibus  frigidis  copiofiores,  nec  uri¬ 
na  quantitate  adaudta  penfarc  valet.  Igitur  ab 
hac  caufa  plenitudo  oriatur  necefle  e(t.  Infuper, 
ver,  quo  coelum  Jadmodum  mutabile,  et  corpus 
igitur  modo  frigori  modo  calori  objicitur,  ut 
mortales  inflammatione  corripi  maxime  pericli- 
tentur  facit.  Vires  enim  frigoris  conflringen- 
tes  calori  praecedenti,  qui  corpus  relaxavit,  pro 
rata  ratione  femper  refpondent. 

2.  Animi  corporifque  Cum  exercitatio 

pprpus  univerfum  firnie^  et  omnes  fecretiones 

et 

ct  excretiones  adaugeat,  haec  efFedus  contrarios 
edat,  totum  corpus  folvat,  tonumque  fyftemati 
univerfo  convellat  necefle  eft.  Quod  ut  vafa  hu¬ 
mores,  quos  vehunt,  ad  corporis  extrema  non 
amplius  propellere  polTint,  unde  perfpiratio  mi¬ 
nuitur,  et  ut  humores  in  vafis  ipfis  praeter  con- 
fuetudinem  relaxatis  nimia  quantitate  accumu¬ 
lentur  faciet.  Hinc,  ingeftis  excreta  excedenti- 
bu^i,  corpus  jufto  plenius  evadet. 

3.  Cihus  multum  alirnenti  praebens^ — Sub  hoc 
comprehenduntur  omnia,  quae  pro  mole  pluri¬ 
mum  nutriunt,,  cibus  potiffimum  animalis,  qui 
vegetabili  minus  perrpii^abilis,  et,  utpote  qui  mul¬ 
tum  glutinis  contineatj^  ad  crafTamcntum  fangui- 
nis  lymphamque  coagulabilem  augenda  pluri¬ 
mum  confert  5  igitur  plenitudinem  re£la  facit. 
Idem  praedant  liquores  fpirituofi,  praefertim ‘vi- 
num,  liberalitcr  adhibiti, 

4^  Evacuationes  foHtae^  five  naturales  Jive  arte 

Jadacy  imminutae  vel  fupprejfae. — Illarum  funt 
perfpiratio,  cujus  meiitio  fqpra  inje^la?  menfes  a- 
fiaeque  haemorrhagiae,  quae  ufu  inveterarunt, 
learum  profluvia  per  fetacea,  fonticulos,  &c.  fac¬ 
ta.  Qua  ratione  hae  diminutae  vel  fupprefiae 
pkthoram  progenerent,  non  opua  efl  ut  expo- 

nere  aggrediamur.  Res  enim  per  fe  fatis  mani» 
fcfta  nullius  indigit  explicationis. 

,5.  Miffiones /anguinis  cr€bme»—V2iX2id<^xov{  for» 
taffe  videbitur  remedium  ad  plenitudinem  immi* 
nuendam  cfficaciffimum  corpus  plenum  efficere 
valere ;  rem  tamen  ita  fe  habere^  ver  uni  nec  in¬ 
explicabile.  Omnis  enim  fanguinis  detradio 
tenfionem  fyftemati  fanguifero,  et  igitur  tonumj 

i 

et  adionem  ab  hoc  pendentem,  imminuit.  Ac¬ 
tione  autem  fyftematis  fanguiferi  minus  valida 
reddita,  excretiones  corporis  diverfae  imminu¬ 
antur  neceffe  eft  5  hae  enim,  prout  vis  a  tergo 
intenditur  vel  minuitur,  magis  minufve  copiofac 
erunt.  Quo  parciores  autem  excretiones  funt^ 
eo  plus  humorum,  qui  debent  excerni,  in  corpo¬ 
re  retinebitur,  et  plenitudinem,  brevi  periculofam 
evafuram,  pro  certo  movebit.  Ita  miffiones  fan¬ 
guinis  crebras  ad  plenitudinem  faciendam  mul¬ 
tum  conferre  manifeftum. 

Quinetiam  aetas  fexufque  hominfes  peripncii- 
moniae  opportuniores  efficiunt.  Ex  aetatibus, 
juvenilis  morbo  maxime  patet,  quia  tum  tonus 
et  irritabilitas  maxima  funt.  Cum  haec  vero  in 
aetate  provedioribus,  et  in  illis  quibus  multum 
aetatis  nondum  acceffit,  defint,  fenedus  et  pue¬ 
ritia  tutiora  funt.  Viri  quoque  ad  morbum,  quam 

foemi- 

foeminae,  procliviores  funt,  quod  habitus  magis 
robuftos  fibrafquc  tenfiores  habent. 

Praeterea,  prava  thoracis  conformatio,  femini* 
um  hujus  morbi,  nec  parvum  nec  unquam  con* 
temnendum,  conftituit.  Si  thorax  tiimis  auguf* 
tus  vel  diftortus  fit,  minus  fpatii,  quam-  necefia- 
rium,  pulmones  habeant,  coardtentur,  et  vafa  il* 
lis  aliqua  ex  parte  comprimantur  necefle  efli 
Rebus  autem  ita  fe  habentibus,  fi  aliqua  caufa 
impetum  humorum  pulmones  verfus  nimium  fa¬ 
ciet,  fanguis,  cujus  motus  ibi,  quam  alibi,  femper 
multo  rapidior,  quod  tota  mafla  fanguinea  in  fy- 
ftema  pulmoneum,  cujus  fpatium  multo  minus, 
et  in  omne  reliquum  corpus,  cujus  fpatium  mul¬ 
to  majus,  aequo  tempore  diffunditur,  eos,  obfta* 
culis  fupra  pofitis  fibi  'adverfantibus,  difficillime 
perfluet ;  et  igitur  congcftionem  in  iis,  quae  in¬ 
flammationem  movebit,  facere  periclitabitur. 

Effedus  denique  morborum  antecedentium 
proclivitatem  ad  peripneumoniam  dare  folent. 
Hoc  duplice  modo,  vel  pulmones  nimis  relaxan¬ 
do, .et  congcftionibus  igitur  opportuniores 'red¬ 
dendo,  vel  eofdem  infarciendo,  fpatiumque  eo* 
rum  anguftius  faciendo,  praeftant.  Illud  peri- 
pneumoniae  priores,  catarrhi  graviores,  variola, 
rubeola,  &c.  hoc  tumores  quilibet  duri,  et  ad 

naturam 

naturam  fchirri  accedentes,  velut  glandulae  lym¬ 
phaticae  tumefadae,  et  in  tubercula,  uti  appellan¬ 
tur,  convcrfae  faciunt.  Haec  funt  praecipua  hu¬ 
jus  morbi  fcminia.  His  percurfis,  proximum  efl 
ut  cxequamur, 

2.  Ea  quae  morbum  excitant. 

Ea  omnia  ad  ftimulantia  et  fpafmum  a  frigore  pro- 
ficifeentem  redeunt.  Frigus  quidem,  undefpafmus 
oritur,  vim  plane  ftimulantem  habet,  praeter  alias 
ejus  potefiates.  Caeterum,  per  ftimulantia  hoc  in 
loco  fjgnifico  ea  cibi  potionifque  genera  fola,  quae 
corpori  ftimulo  ct  irritamento  efle  confuerunt. 
Hujus  generis  funt  caro,  praefertim  fumo  indu¬ 
rata,  omnia  inde  parata,  pifces,  frudlus  quidam 
et  radices.  Quantum  ad  potiones  attinet,  vim 
ftirnulatricem  habent  omnia  vini  genera  et  liquo¬ 
res  fermentati.  Haec  autem  in  fuperficiem  om¬ 
nium  vaforum,  praefertim  extremorum,  ubi  in¬ 
flammatio  maxime  fedet,  interiorem  agunt,  et 
ibi  tum  nervos,  tum  fibras  vaforum  mufculares, 
ftimulant.  Hinc  univerfis  vafis  tonus,  contradi- 
litas  virefque  contradionum  ipfarum  et  numerus 
augentur  ;  in  quo  diathefis  inflammatoria  plane 
confiftit.  Ita  haec,  quorum  mentio  modo  fada, 
non  tantum  humorum  abundantiam  progenerant, 
feminiumque  morbi  ponunt,  fcd  hoc  pofitum  et 

D  per 


26  DE  PERIPNEUMONIA  VERA. 


per  fc  magna  ex  parte  genitum  intendunt,  ct  ex 
aberratione  morbofa  in  juftum  verumque  mor¬ 
bum  convertunt.  Quin  ab  his  caufis,  nulla  alia 
corpori  noxa  admota^  inflammatio  honnunquam 
oriatur,  vix  ambigi  poteft.  Stimulantibus  fu- 
pra  comprehenfis  addi  poteft  nimia  pulmonum 
ipforum,  ut  inter  loquendum  vel  cantandum,  ex¬ 
ercitatio. 

Caufa  vero  pcripneumoniae  frcqucntiflTima  eflfe 
videtur  fpafmus  vaforum  extremorum  a  frigore 
proficifeens.  Frigus  autem  ad  fpafmum  hujuf- 
modi  inferendum  quam  optime  accommodatur. 
Si  admodum  vehemens  corpori  admoveatur,  vim 
nervofam  adeO  imminuit  et  debilitat,  uf  adio  va¬ 
forum,  ab  hac  ex  toto  pendens,  ceffet,  et  vita  cx-, 
tinguatur.  Hoc  vi  fua  fedante  facere  dicitur. 
Magis  vefo  corpori  modicum  applicatum  fum- 
mum  tantummodo  partibus  ejus  extremis  pallo¬ 
rem  infert,  molcmque  totius  aliqua  ex  parte  im¬ 
minuit.  Hoc  plane  pracftat  vafcula  fanguiferai 
extrema  fpafmodice  conftringcndd,  ct  ita  cur- 
fum  humorum,  quos  vehunt,  interiora  verfus  fa¬ 
ciendo.  Hunc  effedum  facillime  edit,  corpore 
pleno,  irritabili,  nimifque  calefado.  Ita  frigus,  vi 
lua  adftringente  impetum  fanguinis  pulmones 
verfus  faciens,  congeftionem  in  illis  progignit,  u- 

numque 

npmque  morbi  dimidium  conftituit.  Hanc  au¬ 
tem  frigoris  asionem  adftringentem  brevi  exci¬ 
pit  altera,  nempe  ftimulans.  Natura  enim,  fyfle- 
matis  humani  faluti  confulens,  perpetuoque  ca¬ 
vens  ne  aliquid  detrimenti  capiat,  noxae  corpori 
fummo  admotae  occurrendi  confilio  renifum  va- 
forum  fanguiferorum  movet ;  qui  renifus  aut  ac¬ 
tio  adauda  alterum  morbi  dimidium  facit.  Ita 

frigus  poteftatibus  adftringentc  et  flimulante, 

♦ 

quarum  haec  fapientiae  naturae  providae  legi- 

»  * 

ve  fyftematis  inexplicabili  tribuenda,  morbum 
integrum  valet  excitare.  Hoc  forfitan  aliquando 
abfque  feminio  praeftat,  fed  plerumque  ei  adjunc- 

V 

tum.  Cum  enim  feminia  admodum  intenfa  et 

♦  •  • 

valida  morbum  vi  fua  videantur  pofle  movere, 

*  / 

quid  obftat  quo  minus  caufa  occafionalis,  fi  mo¬ 
do  potens  fit,  idem  pollit  efficere  ? 

S  E,  C  T.'  VII. 

De  Signorum  Explicatione» 

Non  omnia  figna,  quae  in  hiftoria  morbi  re- 
cenfentur,  quod  facere  longius  foret,  fed  ea  tan¬ 
tum,  quae  in  definitione  comprehenduntur,  ex¬ 
ponenda  fufeipiemus. 

Pyrexia»— 

Pyrexia. — Qua  ratione  frigus,  caufa  peripneu» 
moniac  maxime  communis,  fpafmum,  quem  hor¬ 
ror  fcnfufque  frigoris  femper  comitantur,  vafcu- 
lis  corporis  extremis  inferat,  et  quomodo  hunc 
rurfus  tollendi  quafi  confilio  per  poteftatem  cor¬ 
pori  humano  falutifcram  inficam  rcnifus  fyflcma- 
tis,  vel  adio  vaforum  adauda  moveatur,  fupra 
explicavimus.  Cum  vero  in  his,  fpafmo,  nempe, 
et  renifu  euni  fubfequente,  pyrexia  videatur,  fal- 
tem  magna  ex  parte,  confifterc,  nihil  aniplius  de 
ca  hic  addendum  ducimus. 

Dolor  ‘thoracis  obtufus, — Hic  et  quaedam  alia 
quoque  hujus  morbi  figna  expofitu  minime  faci¬ 
lia.  Modo  vero  fequente  aliqua  ex  parte  forfi- 
tan  explicari  poteft.  Cum  inflammatio  membra¬ 
nam  firmam  occupat,  vafa  hujus  fanguifera  per 
vim  fanguinis  in  ea  irruentis  non  abfque  fumina 
difficultate  tenduntur.  Quo  difficilius  vero  vafa 
tenduntur  et  dilatantur,  eo  major  femper  cfl  dolor. 

•  V 

Hanc  ob  caufam,  dolor  in  pleuritide  nunquam 
non  pungens  et  acutus  ;  in  peripneumonia,  con¬ 
tra,  ubi  pars  pulmonum  interior  mollis  et  pulpofa 
laborat,  vafa  nulla  membrana  firma  fuflientata 
impetui  fanguinis  facilius  cedunt,  et  dolor  obtu- 
fus,  non  acutus  eR, 

Idem 

Idem  ad  pulfus  arteriarum  facpius  molles  ex¬ 
ponendos  nonnihil  facere  videtur.  Quo  aegrius 
enim  vafa  partis  inflammatione  laborantis  ten¬ 
duntur,  eo  major  irritatio  oritur,  et  validiores  et 
duriores  totius  fyftematis  arteriofi  contradiones 
evadunt.  Contra,  vafis  fe  dilatari  facilius  pati¬ 
entibus,  idus  arteriarum  molliores  fint  oportet. 
Si  vero  pulfus  arteriarum  fub  initium  duri  et  va¬ 
lidi  funt,  et-,  morbo  provectiore,  debiles  et  molles 
fiunt,  hoc  fanguini  ferove,  aut  utrique,  in  telam 
cellulofam  effufo,  arteriae  pulmoneae  ramos  com¬ 
primenti,  et  ita  fanguincm,  per  pulmones  fluen¬ 
tem,  tardius  ad  auriculam  cordis  finiflram  per¬ 
venire  finenti,  vel  vafis  potius  per  effufioncm 
congeftione  liberatis,  et  igitur  magis  naturaliter 
molliufque  micantibus,  tribuendum. 

Refpiratio  perpetuo  difficilis. — Haec  difficili  fan- 
guinis  per  pulmones  tranfitui  plane  debetur ; 
nam  veficulae  aeriferae,  a  vafis  fanguiferis  tur¬ 
gidis  et  diftentis  compreflfac,  idoneam  acris  quan¬ 
titatem  nequeunt  recipere.  Infuper,  aegrotus  di¬ 
latationem  thoracis  plenam  vafcula  inflammata 
comprimendo,  dolorem  inferre  comperiens,  minus 
libere  infpirat,  quod  fpiritum  difliciliorem,  quam 
alioquin  foret,  efficit.  Difficilis  quoque  fpiritus 

pulmonibus 

pulmonibus  ipfis,'  ob  impedimenta  obftantia,  difE- 
pulter  explicatis,  aliqua  ex  parte  referendus. 

Faciei  tumidae  CQlor  purpureus fummarri 
congeftionem  in  pulmonibus  faftani,  reditumque 
fanguinis  liberum  a  capite  impedientem,  quanti¬ 
tas  languinis  praeter  confuetudinem  magna  in 
vafis  capitis,  et  faciei  accumulatur,  quod  et  ut 
facies  tumeat,  et  cqlore  purpureo  tingatur,  fa- 
cit. 

Tujfts  plerumque  humida^  faepe  cruenta^ — Tuf- 
fim  movent  omnia  irritamenta  pulmonibus  ipfi^ 
vel  afperae  arteriae  applicata.  Irritationem  au¬ 
tem  in  peripneumonia  diverfa  dant,  velut  fanguis 
in  vafis  pulmoneis  accumulatus,  humor  in  broq- 
chia  nimis  liberaliter  exhalans,  fanguis  ferumve 
in  haec  telamve  cellulofam  effufum,  &c.  Tuflis 
his  caufis  et  fimilibus  levitate  vel  gravitate  pro 
rata  ratione  refpondebit.  Si  ficca  eft  fub  initium 
morbi,  cqnftri^^ioni  fpafmodicae  validae  arterio¬ 
las  exhalantes  glandulafve  mucofa^  tenenti,  et  ha¬ 
litum  mucumve  in  bronchia  exire  impedienti  ;  R 
finem  morbi  verfus,  quantitati  majori  in  bron¬ 
chia  cfFufac,  quam  quae  per  poteftates  exfpuendi 
ejici  poffit,  tribuenda.  Si  humida,  qualis  fere 
fub  initium  eft,  hoc  a  conftriQione  vaforum  ex¬ 
halantium.  fupra  comprehenforuin  fpafmodica  mi- 


DE  PERIPNEUMONIA  VERA, 


nore,  aut  impetu,  quo  humores  in  ea  impclluni. 
tur,  majore  proficifcitur.  Si  cruenta  eft,  hoc  in¬ 
cidit,  quod  diftenfio  vel  vafcula  rupit,  vel  extre¬ 
ma  ita  laxavit,  ut  globuli  rubri  finibus  carum 
poflint  elabi. 


V 

S  E  C  T;^  vili. 

De  Eventu, 

%■ 

Finem  hujus  morbi  fauftum  fore  promittunt 
omnia  fpafmi  foluti  figna,  qualia  funt  *  fputum 
craflum,  albidum^  fubflavum,  aliquantulum  fan- 
guinc  tindum  j  copiofum,  abfque  multa  gravive 
tufli  ejectum  5  fudor  calidus,  fluidus,  copiofus, 
univerfus  ;  pulfu  minus  frequente,  et  calore  cor¬ 
poreo  aliifque  fignis  febrilibus  imminutis  ftipatus 
haemorrhagia  narium  primis  morbi  diebus  inci¬ 
dens.  Idem  fignificare  dicuntur,  fanguis  c  ve¬ 
nis  haemorrhbidalibus  profufus^  excretiones  al¬ 
vinae  biliofae,  urina  liberaliter  excreta,  et  fedi- 
mentum  copiofum  deponens.  Pyrexia,  contra, 
violenta  femper  periculofa.  Quinctiam  pericu¬ 
lum  fubefle  indicat  fpiritus  difficilis,  praefertim 
cum  in  alterum  latus  tantum,  cum  in  neutrum, 

fcd 


I 


•A 


12  DE  ]?ERIPNEUMONIA  VERA: 


fed  in  dorfum  folum  decumbere  potcfl  aegrotus  i 
cum,  nifi  trunco  corporis  eredo,  nulla  cum  fa¬ 
cilitate  fpirat ;  cum  etiam  in  hac  pofitura  refpi- 
ratio  admodum  difficilis  eft,  ct  tumore  faciei  et 
rubore,  fudoribus  circa  caput  ct  cervicem  topi- 
cis,  et  pulfu  abnormi  ftipatur.  Ut  tuffis  fre¬ 
quens,  violenta,  dolorem  adaugens  femper  mor¬ 
bum- gravem  fignificat ;  ita  ficca  non  bona.  Do¬ 
lor  acutus  rcfpirationem  multum  impediens^  per¬ 
petuo  fjgnum  eft  morbi  gravis,  fed  non  gravio¬ 
ris,  quam  obtufus  fpiritu  difficili  ftipatus.  Cum 
dolores,  qui  unum  latus  fub  initium  tantum  in- 
vaferant,  femet  poftea  in  alterum  quoque  diffun¬ 
dunt,  vel  cum  latus  prius  affedum  relinquunt, 
ct  ad  alterum  cx  toto  tranfeunt,  pro  figno  mor* 
bi  pcriculofi  femper  habendi.  Delirium  perip- 
neumoniac  adjandum  aegrotum  in  fummo  peri¬ 
culo  verfari  tcftatur. 

Cum  morbus  gravis  eft,  fed  tamen  folvi  poteft, 
folutio  intra  fpatium  primae  hebdomadis  faepius 
incidit,  fed,  morbo  leviore,  in  fecundam  differtur. 
Morbus  diem  tertium  inter  et  feptimum  plerumque 
remittit ;  quod  tamen  faepe  fallax,  cum  nonnun- 
quani  gravitate  priore,  et  in  exemplo  hujufmodi 
majore  periculo  repetat.  Altero  tertiove  die  ali¬ 
quando 

quando  decedit,  dum  eryfipelas  in  aliqua  parte 
externa  fe  oftendit.  Si  hoc  in  fede  externa  fix¬ 
um  manet,  peripneumonia  non  amplius  redit. 
Si  morbus  ultra  diem  decimum  quartum  perftat, 
fuppurationc  plerumque,  et  haec  phthifi,  de  qua 
nihil  hic  dicere  licet,  finitur.  Finis  hujus  morbi 
rariflimus  eft  gangraena,  quae,  cum  accedit,  fe- 
met  effulioni  fupra  pofitae  adjungere  folet,  adeo 
ut  figna  finis  unius  ab  alterius  propriis  vix  pof- 
fintfccerni. 


S  E  C  T.  IX. 

De  Ratione  Medendi» 

Confilia  autem  medendi  funt : 

I.  Irritationem  tollere. 

II.  Impetum  humorum  adau£lum,  et  in  toto 
corpore  et  in  parte  laborante,  imminuere. 

t 

III.  Sputum  promovere. 

Confilio  primo  refpondent  fequentia  : 

1»  Regimen  antiphlogijlicum  Jlri^le  adhibitum»^ 
Hoc  in  ftimulis  omnigenis  vitandis  confidit.  I- 

E  gitur 

gitur  omnia  quae  aegrotanti  terrorem  poffun(; 
incutere,  aut  animum  ejus  ullo  modo  nimis  com¬ 
movere,  diligenter  cauteque  fugienda.  Alimen¬ 
to  ftimulante  abftineatur,  potiffimum  carne  et  ex 
ea  paratis.  In  quorum  locum  fufEciantur  fari¬ 
nacea  diluta.  Siti  diluentibus  non  frigidis,  fed 
tepidis,  occurratur.  Lux  nimia^  utpote  quae 
non  parum  ftimulet,  vitetur.  Calor  quoque  Ju¬ 
lio  major  arcendus.  Itaque  aegrotus  in  cubicu¬ 
lo,  cujus  calor  gradum  thermometri  Fahrenheiti- 
anei  fcxagefimum  non  fuperat,  habendus.  Al¬ 
vus  dura,  quae  fummo  ftimulo  eft,  folvenda. 
Communis  humorum  acrimonia  dilutione  vitanda 
aut  corrigenda. 

2.  Refrigerantia  quaedam*r--Y{otMm  praecipua 
funt  acida  omnia  fatis  diluta,  et  fales  medii.  Il¬ 
lorum  optima,  quaeque  faepiiTime  adhibentur, 
funt  vitriolicum  et  vegetabile.  Hoc  illi  praellat, 
quod  magis  libcraliter  fumi  poteft,  alvurnque  ef¬ 
ficacius  folvit.  E  falibus  mediis  nitrum  potiffi- 
nium  adbibetur.  Naufeam,  quam  aliquando  fa¬ 
cit,  movere  minus  periclitabitur,  fi  potioni  non 
adjungitur-  fed  per  fe  fumatur.  Tuflim  nonnul¬ 
lis  excitant  et  acida  et  nitrum.  Quod,  cum  non 
faciunt,  utiliffima  funt. 

■  'Z- 

3.  Opium. — ^Nobis  forfan  vitio  vertetur,  quod 
hoc  remedium  hic  collocavimus.  Ubi  vero  col¬ 
locetur  parum  refert,  fi  modo  memoria  teneatur 
ad  id,  nifi  phlogofi  per  remedia  fua  magna  ex 
parte  fublata,  nunquam  confugi  debere.  Cum 
vero  tuffis,  reliquis  fignis  levatis,  urgere  pergit, 
fomnumque  impedit,  opium'  fomnum  revocando, 
motufque  abnormes  compefcendo,  plurimum  pro- 
deft.  Nec  fputum,  ut  nonnulli  funt  opinati,  fup- 
primit.  Tantum  enim,  ut  hoc  faciat,  abefl,  ut 
contra  promoveat  copiofiufque  efficiat.  Ita  0- 
pium  ad  irritationem  tollendam  plurimum  con¬ 
fert,  et  hoc  in  loco,  non  abfque  caufa,  memo¬ 
ratur. 

% 

« 

Alteri  accommodantur: 

I.  Sanguinis  mijjio. — Hac  nihil  ad  tonum  fyfte- 
matis  arteriofi,  qui  jam  nimius  magnamque  mor¬ 
bi  partem  conftituit,  imminuendum  efficacius. 
Id  adeo  nonnunquam  relaxat,  ut  effedus  fuos 
ad  corporis  fuperficiem  ufque  diffundat,  et  vafa 
extrema,  quo  conftringuntur  fpafmo  liberet,  ut 
fudor  eam  fubfequens  plane  teffatur.  Brachio 
lateris  affedi,  fi  cum  aegrotantis  et  chirurgi  com¬ 
modo  fieri  poteft,  fanguis  detrahatur.  Si  non, 
ex  utro  emitti  poteft.  Quantitas  gravitati  mor¬ 
bi 

bi  viribufque  aegroti  accommodanda,  ct 'plerum¬ 
que  tam  larga,  quam  hae  patientur,  elTe  debet, 
Remiflio  doloris  fpiritufque  levatus,  fanguine 
profluente,  copiae  eo  tempore  detrahendae  limi- 

s 

tes  ponere  poflTunt.  Si  vero  haec  figna  non  fe 
oftendant,  in  detradione,  donec  notae  fyncopes 
incipientis  accedant,  perflandum.  Una  emiflio, 
utcunque  fuerit  ampla,  morbum  raro  tollit,  et 
dolor  diflicultafquc  fpirandi,  licet  prima  detrao 
tione  multum  leventur,  plerumque,  et  non  lon¬ 
go  ex  intervallo,  repetunt,  aeque  ac  antea  gra¬ 
via.  Si  res  ita  fe  habent,  fanguis  rurfus,  etiam 
eodem  die,  et  forfitan  aeque  ac  antea  copiofe, 
mittendus.  Altera  detractio  priore  nonnunquam 
largior  effe  poteft.  Nonnulli  enim  funt,  qui, 
fanguine  modice  detrado,  animo  linqui  confue- 
runt  5  quod  tantum  fanguinis,  quantum  inflam¬ 
matio  pneumonica  poflulat,  emitti  prohibet, 
Caeterum  iidem  nonnunquam  detradiones  fub- 
fequentes  aeque  largas,  ac  figna  morbi  exigunt, 
melius  ferre  reperiuntur.  Miffio  fanguinis  pro 
ilatu  fignorum  folo  reiteranda.  Quod  fangui¬ 
nis  primis  tribus  diebus  detrahitur,  quam  quod 
poflea,  magis  prodeft.  Quatuor  morbi  diebus 
elapfis,  detrahi  debet.  Immo,  fignis  graviter 
urgentibus,  quolibet  tempore,  praefertim  intra 

qua- 

quatuordecim  ab  initio  dies,  et  etiam  poftea,  fi 
morbus  ad  fuppurationem  non  evidenter  vergat, 
vel,  quantum  potuit  judicari,  folutus  rurfus  redi¬ 
erit,  eliciatur  necefle  eit.  Quantum  fanguinis 
quantitatem,  quae  tuto  poteil  emitti,  fpedlat,  ni¬ 
hil  pro  certo  affirmari  poteil.  Pro  conditione 
morbi  habituque  aegrotantis  admodum  variet 
oportet.  In  adulto,  cui  vires  funt  mediocres, 
libra  fanguinis  detra£lio  plena  elt.  Quaelibet 
quantitas  fupra  viginti  uncias  larga,  quaelibet 
infra  duodecim  modica.  Quatuor  aut  quinque 
librae  fpatio  duorum  triumve  dierum  detraclae 
plerumque  tantum  efl,  quantum  aegroti  fupra 
comprehcnfo  fimiles  tuto  ferent.  Si  vero  inter¬ 
valla  detradionum,  et  totum  tempus,  per  quod 
hae  fuerint  adhibitae,  fuerint  longa,  quantitas 
emiffa  in  fumma  major  effe  potefl. 

Cum  tantum  fanguinis,  quantum  tuto  emitti 
•pofle  videtur,  brachio  fuit  detradum,  aliquando 
plus  per  cucurbitulas  cruentfs  et  fcarificationem 
elicere  valebis.  Hoc  autem  conveniet,  fi  dolor 
potius,  quam  difficultas  fpirandi,  manet  aut  repe¬ 
tit,  et  potiffimum  urget.  Sanguis  quam  proxi¬ 
me  partem  laborantem  femper  mittatur.  Spu- 
tqm  nonnunquam,  morbo  non  longe  provedo, 
'r  fe 

fe  oftcndit.  Si  vero  nihilominus  figna  urgere 
pergant,  miflio  fanguinis  minime  omittenda. 
Curatio  morbi  primos  per  dies  non  fputo,  ut¬ 
cunque  fuerit  liberum  et  copiofum,  concreden¬ 
da.  Tantum,  morbo  longe  progrtflb,  et  fignis 
magna  ex  parte  levatis,  expedorationi  copiofae  et 
liberae  ex  toto  relinquenda.  Primos  per  dies 
morbi  fputum  non  fupprimit  fanguinis  detradio, 
id,  contra,  facpe  promovet.  Illud  tantum  prae- 
ftari  videtur,  viribus  aegroto  per  largas  evacua¬ 
tiones  et  morbi  longitudinem  convulfis.  Hoc  e- 
tlam,  judicio  noflro,  facit  non  tam  vires  exfpuen- 
di  debilitando,  quam  cfFufioni  in  bronchia  fero- 
fae  favendo. 

2.  Jlvi  purgatio. — Utrum  purgantia  hoc  in 
morbo  tuto  necne  poflint  adhiberi,  medici  non¬ 
nulli  dubitarunt.  Diarrhoea  quidem  fub  initi¬ 
um  morbi  accedens  raro  prodeft.  Caeterum, 
laxantia  refrigerantia  modice  adhibita  plerum¬ 
que  tuta,  et  alvum  per  enemata  emollientia  folu- 
tam  tenere  femper  utile. 

3.  Emetica. — Vomitionem  per  haec,  quod  par¬ 
tes  laborantes  concutit  et  irritat,  movere  pericu- 
lofum  effe  ducimus.  Caeterum,  portiunculae  e- 
meticorum  naufeam  moventes  prodefle  repertae^ 

4* 

4.  Fomenta  et  Cataplafmata. — Ut  haec  parti 
laboranti  admoveantur  nonnulli  fuadent.  Pro- 
defle  poflunt ;  fed  tamen,  ob  multas  rationes,  cum 
remedio  fequente  haudquaquam  comparanda. 

5.  Epifpajiica. — Morbo  recentiffimo,  epifpafti- 
cum  quam  proxime  partem  laborantem  debet 
applicari.  Cum  vero,  hoc  irritante,  detradio 
fanguinis  minus  fit  efficax,  non  ante  fanguincm 
femel  emiffiim  admovendum.  Si  morbus  minus 
gravis  fit,  epifpafticum  pofl:  primam  fanguinis 
dctradlionem  applicari  potefl.  Si,  contra,  mor¬ 
bus  violentus  fit,  et  altera  fanguinis  detradio  bre¬ 
vi  neceffaria  futura  elfe  videatur,  epifpaflico,  do¬ 
nec  fanguis  bis  fuerit  cmiffus,  abftinere  conve¬ 
niet.  Si  hoc  feceris,  alia  fanguinis  detradio  vix 
erit  neceffaria,  donec  irritatio  epifpaflici  ccffave- 
rit.  Ad  epifpaftica  hoc  in  morbo  faepe  confu¬ 
gias  aliquando  neceffe  efl.  Rebus  ita  fe  haben¬ 
tibus,  alicui  thoracis  parti  femper  admovenda  ; 
partibus  enim  magis  diftantibus  applicata  parum 
profunt. 

6.  Sudatio. — Quanquam  fudor  fponte  prorum¬ 
pens  morbum  faepe  folvit  ;  arte  tamen,  nifi  ad¬ 
modum  caute,  non  excitandus.  Cum,  fignis  ali¬ 
quantum  levatis,  fponte  oritur  fudor  idoneus 
promovendus,  fcd  abfijue  inulto  calore  et  abfque 

medicamentis  flimulantibus.  Si  vero  loco  pro¬ 
prius  et  vifcidus  fit,  et  magna  fpirandi  difficultas 
adhuc  maneat,  non  abfque  fummo  periculo  pro¬ 
movebitur. 

Tertio  conveniunt,  alkali  volatile,  morbo  pro¬ 
veho,  datum,  demulcentia  mucilaginofa  et  oleo- 
fa ;  vapores  calidi  aceto  imbuti  in  pulmones 
infpirando  recepti,  et,  quae  reliquis  potentiora  et 
cfficaciora,  ex  antimonio  praeparata,  dofibus  ad 
naufeam  movendam  accommodatis,  affiimpta. 


finis. 


